Η ομάδα του Ρουβίκωνα έδωσε στη δημοσιότητα το βίντεο από τα όσα έγιναν στην ομιλία Τσακαλώτου, στο ΕΒΕΑ.

Το βίντεο έχει και ήχο και έχουν καταγραφεί τόσο οι φωνές των μελών του Ρουβίκωνα που φωνάζουν συνθήματα όπως «Ιδια είναι τα αφεντικά, δεξιά και αριστερά», αλλά και ανθρώπων που ήταν παρόντες στην εκδήλωση, οι οποίοι βρίζουν τους αντιεξουσιαστές.

Ολα ξεκίνησαν όταν ένα μέλος του Ρουβίκωνα φώναξε προς τον Ευκλείδη Τσακαλώτο «αρκετά είπες υπουργάρα» (0:46’’).

Κάποιος από τους παρευρισκόμενους του ΣΥΡΙΖΑ ακούγεται να λέει «τσακιστείτε έξω» (1:07’’), «μη μας χαλάτε την παράσταση» (1:17’’), εννοώντας την ομιλία Τσακαλώτου.

Προς το τέλος του βίντεο που το θερμόμετρο ανεβαίνει κι άλλο και ακούγονται βρισιές, ακούγεται στο βίντεο η φράση «Νεύρα, πολλά νεύρα από τα στελέχη του κόμματος».

Όπως φαίνεται πάντως στο βίντεο, οι παρόντες στη συνάντηση ήρθαν στα χέρια με τα μέλη του Ρουβίκωνα, με βρισιές και απειλές να εκτοξεύονται και από τις δύο πλευρές.

Τα όσα κατέγραψε σε εικόνα αλλά και -κυρίως- σε ήχο η κάμερα είναι ενδεικτικά της κατάστασης που επικράτησε.